《京口望扬州怀吴原柏沈肩吾》
明代·吕时臣

隋宫梁苑暮云遮，淮水淮山烟树斜。
隔岸雨晴飞燕子，渡江风暖散杨花。
多情季札常为客，抱病休文未到家。
我亦飘蓬无所寄，只将诗酒报年华。

作者简介：一名时。明浙江鄞县人，字中父，一作仲父。工诗，亦工散曲。以避仇远游，历齐、梁、燕、赵间，为人贞介廉洁。客死涉县，卒年七十。有《甬东山人稿》。